Emmamonument (Middelburg)

Het Emma Monument is een standbeêld in Middelburg, voo Emma van Waldeck-Pyrmont. Het beeld is van de 'and van Henk Etienne en stit op het Damplein. Het beeld is gemikt van kalksteên en stelt de koningin voo op een stoele. An de lienkerkante van de stoele ist waepen van Oranje-Nassau te ziejen, an de rechterkante het waepen van Waldeck-Pyrmont. An de vookant van de bovenste treê stit de tekst Nederland zij groot in alles waarin ook een klein volk groot kan zijn. An de achterkant is op de leuning van de stoel de tekst an'ebrocht: ter nagedachtenis aan hare majesteit KONINGIN EMMA, 1858 - 1934, opgericht door de ingezetenen van de provincie ZEELAND, onthuld door h.m. koningin wilhelmina, 6 september 1937, h.j. etienne beeldhouwer.

Zie ok
 Lieste mee beelden in Middelburg

 Lienks nae buten 
 Middelburg - Koningin Emma

Categorie:Middelburg